# Daniel Serra Verdaguer

Daniel Serra Verdaguer, més conegut com a Dani Serra (Barcelona, 2 d'abril de 1968) és un nedador català.
Membre del Club Natació Montjuïc, entre 1983 i 1989, i posteriorment del Club Natació Catalunya, des del 1989, i del Club Radikal Swim des del 2012, és un nedador especialista en estil lliure, que aconseguí el títol de campió de Catalunya de 100, 200, 400, 800 i 1.500 metres, i també en tres relleus en 4x100 i 4x200 metres lliures i 4x100 metres estils. En l'àmbit espanyol, guanyà onze títols entre els anys 1986 i 1994. També va articipar en els Jocs Olímpics de Seül de 1988, en el Mundial de 1986, en l'Europeu (1985, 1987, 1989, 1991) i en els Jocs Mediterranis, on aconseguí el podi.
Serra ha guanyat la travessia del Port de Barcelona, i deu vegades la Copa Nadal de natació, organitzada pel Club Natació Barcelona, una fita que l'ha convertit en el nedador que més vegades ho ha aconseguit, seguit de Guillem Pujol, que ho ha fet en vuit ocasions.
També ha guanyat altres travessies clàssiques en aigües obertes, com la Travessia Illes Medes-Estartit el 2006 i 2007, o la Marnató de Cadaqués el 2008, una travessia nedant de 6,5 quilòmetres en aigües obertes entre Cap de Creus i la Badia de Cadaqués. Rebé la medalla d'or al mèrit esportiu del Consell Superior d'Esports, així com de les federacions espanyola i catalana. Posteriorment es dedicà a l'organització d’esdeveniments aquàtics, i des del 2010 presideix el Club Radikal Swim, del qual en fou un dels creadors.
Després d'estar uns anys retirat de les competicions, el 2004 recuperà la competició en categoria màsters en uns Nacionals d'estiu a Sabadell, i posteriorment al Mundial de Riccione (Itàlia), on va debutar amb el títol mundial el 400 metres, i continuà aconseguint diversos d'èxits nacionals i internacionals, culminats amb el títol mundial de 800 metres i plusmarca europea amb 08.41.16, a menys de tres segons del rècord mundial del campió olímpic i mundial absolut, el nord-americà Rowdy Ganes (08.38.71). A més, des del 2010, també és organitzador de proves esprtives de natació.

## Referències

* ↑ «Daniel Serra Verdaguer». Enciclopèdia de l'Esport Català. Barcelona: Grup Enciclopèdia Catalana [Consulta: 7 desembre 2022].
* 1 2 «Dani Serra, el nedador 10 Copa Nadal. El nedador barceloní va sumar la seva desena victòria en la tradicional prova que organitza el CN Barcelona i que va reunir uns tres-cents nedadors al port de la capital». L'Esportiu, 27-12-2013 [Consulta: 7 desembre 2022].
* ↑ «Dani Serra consigue su décima Copa Nadal. El nadador ha vuelto a ganar la travesía al puerto de Barcelona, que ha llegado a su 104 edición». La Vanguardia, 25-12-2013 [Consulta: 7 desembre 2022].
* ↑ Setó, Albert «Dani Serra aconsegueix la desena victòria a la Copa Nadal i Aida Bertran s'estrena al palmarès». Betevé, 25-12-2013 [Consulta: 7 desembre 2022].
* ↑ «Daniel Serra i Maria Mercè Oliveras reediten el triomf de la Travessia Illes Medes-Estartit». 324 Corporació Catalana de Mitjans Audiovisuals, 30-07-2007 [Consulta: 7 desembre 2022].
* ↑ Espinosa, Javier «Cadaqués ya vibra con la Marnatón». Sport, 04-09-2009 [Consulta: 7 desembre 2022].
* ↑ «MASTERS – Dani Serra, un ex olímpico que triunfa en la actualidad como ‘maestro’». Reial Federació Espanyola de Natació, 04-03-2007. [Consulta: 7 desembre 2022].
* ↑ «Dani Serra, nadador máster y ahora… organizador». Reial Federació Espanyola de Natació, 09-10-2010. [Consulta: 7 desembre 2022].